open-index/open-wikipedia-markdown huggingface dataset:
Kaljumäe

__NOTOC__
**Kaljumäe** on eesti perekonnanimi.

2021. aasta 1. jaanuari seisuga oli Eestis perekonnanimi Kaljumäe 152 mehel ja 152 naisel. Perekonnanimede levikult on Kaljumäe meeste puhul 456. ja naiste puhul 513. kohal.

Perekonnanime Kaljumäe kandja on keskmiselt 41 aasta vanune (mediaanvanus on 41). Kõige levinum on perekonnanimi Kaljumäe vanuserühmas 75–79, kus neid on 10 000 elaniku kohta 2,67. Perekonnanimi Kaljumäe on levinuim Saare maakonnas, kus neid on maakonna 10 000 elaniku kohta 5,95.

19. sajandi algul perekonnanimede määramise käigus seda ühelegi perekonnale teadaolevalt ei antud.

1930. aastate nimede muutmise kampaania käigus vahetati perekonnanimed Beläjev, Bessaborkin, Ende, Erich, Ermann, Evel, Fetka, Grahv, Greenberg, Grünberg, Hanslauk, Jaanus, Jansen, Janson, Janus, Juhanson, Jürgenthal, Kakason, Kangmann, Kangmann, Kappet, Karoll, Kebas, Klasse, Kolberg, Kolostov, Konsen, Kontrakt, Koshka, Koska, Kristofer, Kristover, Krullo, Kruve, Küer, Kullbok, Neithal, Nimvitski, Paidrason, Reinholdy, Reinik, Riemer, Rosenthal, Steinvelt, Susi, Sussi, Suurmann, Teraudskalns, Tideberg, Tomson, Tuts, Velsberg, Vildmaus, Vogt, Völlmann perekonnanime Kaljumäe vastu. Samas, Kaljumäe nime mõne muu perekonnanime vastu keegi ei vahetanud.

## Nime kandjaid
* Sirje Kaljumäe (1963–), Eesti jurist, kohtunik
* Üllar Kaljumäe (1964–), Eesti riigiametnik

## Viited
Sirje Kaljumäe

**Sirje Kaljumäe** (sündinud 8. oktoobril 1963) on Eesti jurist, kohtunik.

Kaljumäe on lõpetanud Tartu Ülikooli õigusteaduskonna. Ta on töötanud Euroopa kohtu uurimis- ja dokumentatsiooniosakonna riikliku eksperdina, Tallinna Halduskohtus kohtujuristina, samuti Riigikohtu koolituse ja välissuhete osakonna juhatajana ning halduskolleegiumi nõunikuna.

17. novembril 2014 nimetas Vabariigi President Riigikohtu üldkogu ettepanekul Kaljumäe esimese astme kohtunikuks alates 18. novembrist. Ta asus tööle Tallinna Halduskohtusse.

2017. aasta suvel suundus ta õigusmõistjaks Tartu Halduskohtusse. 2019. aasta detsembris nimetas justiitsminister kohtunik Kaljumäe sama kohtu esimeheks, tähtajaga 7 aastat.

## Viited
Shades of Deep Purple

"**Shades of Deep Purple**" on ansambli Deep Purple 1968. aastal ilmunud, esimene stuudioalbum. Juulis andis selle USAs välja plaadifirma Tetragrammaton ja septembris Suurbritannias Parlophone.

Album sisaldab aeglasemat ja pikemat versiooni The Beatlesi loost "Help!", samuti mitme tuntud laulu, näiteks "Hey Joe" ja "Hush", dramaatilist ümberseadet. 

USAs tõusis album Billboard 200s 24. kohale. "Hush" anti välja singlina ja see jõudis USA-s singlite edetabelis neljandale kohale.

## Laulud
# "And the Address" (Ritchie Blackmore/Jon Lord) – 4:38
# "Hush" (Joe South) – 4:24
# "One More Rainy Day (Rod Evans/J. Lord) – 3:40
# a) "Prelude: Happiness" (R. Blackmore/R. Evans/J. Lord/Ian Paice/Nick Simper) / b) "I'm So Glad" (Skip James) – 7:19
# "Mandrake Root" (R. Blackmore/R. Evans/J. Lord) – 6:09
# "Help!" (John Lennon/Paul McCartney) – 6:01
# "Love Help Me" (R. Blackmore/R. Evans) – 3:49
# "Hey Joe" (Billy Roberts) – 7:33

## Muusikud
*Rod Evans – laul
*Ritchie Blackmore – kitarr
*Nick Simper – basskitarr, taustalaul
*Jon Lord – Hammondi orel, taustalaul
*Ian Paice – trummid
Keiserlik haruraudtee

**Keiserlik haruraudtee** (vene keeles *Императорский путь*) hõlmas 19.-20. sajandi vahetusel Tsarskoje Selosse rajatud kolme raudteeliini keiserliku perekonna liikmete ja delegatsioonide vedamiseks Peterburi ja suveresidentsi vahet.

## Vaata ka
*Tsarskoje Selo raudtee
*Keiserlik paviljon

## Välislingid
*
Sidok

__NOTOC__
**Sidok** on eesti perekonnanimi.

2021. aasta 1. jaanuari seisuga oli Eestis perekonnanimi Sidok alla viiel mehel ja alla viiel naisel. Perekonnanimede levikult on Sidok meeste puhul 40 281. ja naiste puhul 33 222. kohal.

19. sajandi algul perekonnanimede määramise käigus anti perekonnanimi Sitok Harju-Jaani kihelkonnas Kambi mõisapiirkonnas.

1930. aastate nimede muutmise kampaania käigus vahetati perekonnanimi Sidok perekonnanimede Koitjärv, Riisimäe, Siidroo, Sirel, Sooserv ja Vasemägi vastu. Uue nimena nime Sidok keegi ei võtnud.

## Nime kandjaid
* Imbi Sidok-Toomsalu (1963–), Eesti jurist, kohtunik
* Risto Sidok, Eesti jurist, vandeadvokaat

## Viited
Imbi Sidok-Toomsalu

**Imbi Sidok-Toomsalu** (varem **Imbi Sidok**; sündinud 6. juunil 1963) on Eesti jurist, kohtunik.

19. oktoobril 1993 nimetas Vabariigi President Riigikohtu üldkogu ettepanekul Imbi Sidoki esimese astme kohtunikuks Tallinna Linnakohtusse. 2006. aastal liideti linnakohus Harju Maakohtuga.

15. detsembril 2008 nimetas Vabariigi President Riigikohtu üldkogu ettepanekul Sidoki teise astme kohtunikuks alates 2. jaanuarist 2009. Ta töötab Tallinna Ringkonnakohtu tsiviilkolleegiumis.

2013–2017 kuulus Sidok-Toomsalu Eesti Kohtunike Ühingu üheksaliikmelisse juhatusse.

## Viited
Indrek Soots

**Indrek Soots** (sündinud 4. novembril 1975) on Eesti jurist, kohtunik.

19. veebruaril 2003 nimetas Vabariigi President Riigikohtu üldkogu ettepanekul Indrek Sootsi esimese astme kohtunikuks. Ta asus tööle Tallinna Linnakohtusse. 2006. aastal liideti linnakohus Harju Maakohtuga.

2. juunil 2014 nimetas Vabariigi President Riigikohtu üldkogu ettepanekul Sootsi teise astme kohtunikuks alates 1. juulist. Ta töötab Tallinna Ringkonnakohtu tsiviilkolleegiumis.

## Viited
Kaija Piirmets

**Kaija Piirmets** (varem **Kaija Kaijanen**; sündinud 6. augustil 1974) on Eesti jurist, kohtunik.

28. juunil 2006 nimetas Vabariigi President Riigikohtu üldkogu ettepanekul Kaija Piirmetsa esimese astme kohtunikuks. Ta asus tööle Harju Maakohtusse.

30. juunil 2014 nimetas Vabariigi President Riigikohtu üldkogu ettepanekul Piirmetsa teise astme kohtunikuks alates 1. septembrist. Ta töötab Tallinna Ringkonnakohtu tsiviilkolleegiumis.

2024. aasta sügisest kannab perekonnanime Piirmets.

## Tunnustus
* 2011 – Kohtu Teravaim Sulg 

## Viited
Margo Klaar

**Margo Klaar** (sündinud 10. jaanuaril 1958) on Eesti jurist, kohtunik.

1983–1993 oli Klaar majandusjurist.

7. septembril 1993 nimetas Vabariigi President Riigikohtu üldkogu ettepanekul Margo Klaari esimese astme kohtunikuks Harju Maakohtusse.

14. veebruaril 2002 nimetas Vabariigi President Riigikohtu üldkogu ettepanekul Margo Klaari teise astme kohtunikuks Tallinna Ringkonnakohtusse. Ta töötab kohtu tsiviilkolleegiumis.

## Viited
Rapla Gümnaasium

**Rapla Gümnaasium** on riigigümnaasium Raplas.

Kool alustas tegevust 2018. aastal. Seoses riigigümnaasiumi tulekuga muutusid Rapla ühisgümnaasium ja Rapla Vesiroosi gümnaasium põhikoolideks.

Kooli jaoks valmis 2018. aastal uus koolimaja, mis ehitati Rapla ühisgümnaasiumi algklasside maja asemele. Koolihoone projekteerimisel kasutati Salto Arhitektuuribüroo ideelahendust nimega "Lainurk".

Õppeaastal 2023/2024 õppis koolis 264 õpilast.

## Viited


## Välislingid

* Kooli koduleht
Klaar

__NOTOC__
**Klaar** on eesti ja saksa perekonnanimi.

2021. aasta 1. jaanuari seisuga oli Eestis perekonnanimi Klaar 74 mehel ja 82 naisel. Perekonnanimede levikult on Klaar meeste puhul 1252. ja naiste puhul 1213. kohal. Perekonnanime Klaar kandja on keskmiselt 47 aasta vanune (mediaanvanus on 48).

Kõige levinum on perekonnanimi Klaar vanuserühmas 75–79, kus neid on 10 000 elaniku kohta 2,67. Perekonnanimi Klaar on levinuim Jõgeva maakonnas, kus neid on maakonna 10 000 elaniku kohta 5,67.

19. sajandi algul pandi perekonnanimi Klaar Emmaste, Kaarma, Kadrina, Muhu, Pärnu-Jaagupi, Simuna ja Urvaste kihelkonnas.

1930. aastate nimede muutmise kampaania käigus vahetati perekonnanimi Klaar järgmiste perekonnanimede vastu: Aare, Kaar, Laarimets ja Roovet. Samas, nime Klaar keegi ei võtnud.

## Nime kandjaid
* Margo Klaar (1958–), Eesti jurist, kohtunik

## Viited
Gea Lepik

**Gea Lepik** (sündinud 21. oktoobril 1989) on Eesti jurist, kohtunik.

17. mail 2021 nimetas Vabariigi President Riigikohtu üldkogu ettepanekul Gea Lepiku teise astme kohtunikuks alates 2. augustist. Ta asus tööle Tallinna Ringkonnakohtu tsiviilkolleegiumi.

2013. aastast on ta pidanud loenguid Tartu Ülikoolis ja juhendanud üliõpilaste väitekirju.

2014–2016 oli Lepik advokatuuri liige (vandeadvokaadi abi).

2016. aastast kuulub ta Eesti Akadeemilise Õigusteaduse Seltsi juhatusse.

## Haridus
* 2008–2011 Tartu Ülikool, õigusteaduskond, sotsiaalteaduste bakalaureus
* 2011–2013 Tartu Ülikool, õigusteaduskond, õigusteaduse magister (*[[cum laude]]*)
** magistritöö: "Vahendajast teenuseosutaja teisesele rikkumisele kohalduva õiguse määramine Rooma II määruse alusel"
* 2012–2012 Haagi Rahvusvahelise Õiguse Akadeemia suvekursus rahvusvahelisest eraõigusest
* 2012–2012 Maailma Intellektuaalse Omandi Organisatsiooni (WIPO) suveülikool intellektuaalsest omandist
* 2014–2015 Oxfordi Ülikool, õigusteaduskond, magistriõpe (Magister Juris, Distinction)
* 2013–... Tartu Ülikool, õigusteaduskond, doktoriõpe

## Viited
Pällin

__NOTOC__
**Pällin** on eesti perekonnanimi.

2021. aasta 1. jaanuari seisuga oli Eestis perekonnanimi Pällin kaheksal mehel ja üheksal naisel. Perekonnanimede levikult on Pällin meeste puhul 14 993. ja naiste puhul 14 586. kohal.

19. sajandi algul pandi perekonnanimi Pällin Helme kihelkonnas.

1930. aastate nimede muutmise kampaania käigus sellist perekonnanime keegi ei võtnud ja senised nime kandjad seda ei muutnud.

## Nime kandjaid
* Peeter Pällin (1976–), Eesti jurist, kohtunik

## Vaata ka
* Pälin 

## Viited
Peeter Pällin

**Peeter Pällin** (sündinud 15. detsembril 1976) on Eesti jurist, kohtunik.

19. detsembril 2002 nimetas Vabariigi President Riigikohtu üldkogu ettepanekul Peeter Pällini esimese astme kohtunikuks. Ta asus tööle Ida-Viru Maakohtu Jõhvi kohtumajja. 2006. aastal liideti Ida-Viru Maakohus Viru Maakohtuga. 2008. aastast töötas Pällin Harju Maakohtus.

2019. aastal kuulutati välja konkurss kahele ametikohale Tallinna Ringkonnakohtusse. Kandideerisid Marget Henriksen, Aleksandr Kondaršov, Urmas Kukk, Ann Meriluht, Andres Suik, Moonika Tähtväli, Anu Uritam, Merike Varusk, Iris Kangur-Gontšarov, Vallo Kariler, Helina Luksepp ja Peeter Pällin ise. Riigikohtu üldkogu valis Karileri ja Pällini. Ta töötab ringkonnakohtu tsiviilkolleegiumis.

## Viited
Meeli Kaur

**Meeli Kaur** (sündinud 28. juunil 1979) on Eesti jurist, kohtunik.

29. aprillil 2004 nimetas Vabariigi President Riigikohtu üldkogu ettepanekul Meeli Kauri esimese astme kohtunikuks. Ta asus tööle Harju Maakohtusse.

2018. aasta mais kuulutati välja konkurss ühele ametikohale Tallinna Ringkonnakohtusse. Kandideerisid Marget Henriksen, Kristiina Kruusel, Vahur-Peeter Liin, Ann Meriluht, Peeter Pällin, Anu Uritam, Merike Varusk ja Meeli Kaur ise. Riigikohtu üldkogu valis Meeli Kauri. Ta töötab ringkonnakohtu tsiviilkolleegiumis.

13. detsembril 2018 esitas Eesti valitsus asjatundjate komisjoni ettepanekul Euroopa Inimõiguste Kohtu kohtuniku ametikohale kolm kandidaati: Tartu Ringkonnakohtu halduskolleegiumi kohtunik Madis Ernits, Riigikohtu kriminaalkolleegiumi kohtunik Peeter Roosma ja Meeli Kauri. Euroopa Nõukogu Parlamentaarne Assamblee valis 26. juuni 2019 hilisõhtul absoluutse häälteenamusega Eesti järgmiseks kohtunikuks Euroopa Inimõiguste Kohtus Peeter Roosma.

## Viited
Gontšarov (perekonnanimi)

__NOTOC__
**Gontšarov** (vene keeles Гончаров) on vene perekonnanimi.

Nimi on tuletatud venekeelsest sõnast *gontšar*, mis tähendab pottseppa.

## Eestis
2021. aasta 1. jaanuari seisuga on perekonnanimi Gontšarov 149 mehel ja 6 naisel. Perekonnanimede levikult on Gontšarov meeste puhul 465. ja naiste puhul 20300. kohal.

Perekonnanime Gontšarov kandja on keskmiselt 38 aasta vanune (mediaanvanus on 37). Kõige levinum on perekonnanimi Gontšarov vanuserühmas 5–9, kus neid on 10 000 elaniku kohta 1,87. Perekonnanimi Gontšarov on levinuim Ida-Viru maakonnas, kus neid on maakonna 10 000 elaniku kohta 2,69.

19. sajandi algul perekonnanimede määramise käigus seda ühelegi perekonnale teadaolevalt ei antud.

1930. aastate nimede muutmise kampaania käigus sellist perekonnanime keegi ei võtnud. Samas, vahetati perekonnanimi Gontšarov (tollase kirjaviisi järgi Gontscharov) perekonnanime Lillemäe vastu.

## Nime kandjaid
* Iris Kangur-Gontšarov (1974–), Eesti jurist, kohtunik
* Pavel Gontšarov (1976–), Eesti jurist, kohtunik

## Viited

## Vaata ka
* Gontšarova
Who Do We Think We Are

"**Who Do We Think We Are**" on ansambli Deep Purple 1973. aastal ilmunud, seitsmes stuudioalbum.

USAs tõusis album Billboard 200s 15. kohale. "Woman from Tokyo" anti välja singlina.

## Laulud
# "Woman from Tokyo" - 5:49
# "Mary Long" - 4:26
# "Super Trouper" - 2:58
# "Smooth Dancer" - 4:12
# "Rat Bat Blue" - 5:27
# "Place in Line" - 6:31
# "Our Lady" - 5:13

## Muusikud
*Ian Gillan – laul
*Ritchie Blackmore – kitarr
*Roger Glover – basskitarr
*Jon Lord – Hammondi orel
*Ian Paice – trummid
Come Taste the Band

"**Come Taste the Band**" on ansambli Deep Purple 1975. aastal ilmunud, kümnes stuudioalbum.

See on ansambli ainuke album, kus mängib kitarrist Tommy Bolin, kes võttis üle ansamblist lahkunud Ritchie Blackmore'i koha.

Suurbritannia albumimüügi edetabelis tõusis album 19. kohale ja USAs Billboard 200s 43. kohale. 

## Laulud
# Comin' Home (David Coverdale, Tommy Bolin, Ian Paice) – 3:55
# Lady Luck (David Coverdale, Jeff Cook) – 2:48
# Gettin' Tighter (Tommy Bolin, Glenn Hughes) – 3:37
# Dealer (David Coverdale, Tommy Bolin) – 3:50
# I Need Love (David Coverdale, Tommy Bolin) – 4:23
# Drifter (David Coverdale, Tommy Bolin) – 4:02
# Love Child (David Coverdale, Tommy Bolin) – 3:08
# This Time Around (Jon Lord, Glenn Hughes)/Owed to 'G' (Instrumental) (Tommy Bolin) – 6:10
# You Keep on Moving (David Coverdale, Glenn Hughes) – 5:19

## Muusikud
*David Coverdale – laul
*Tommy Bolin – kitarr, laul, basskitarr
*Glenn Hughes – basskitarr, laul
*Jon Lord – klahvpillid
*Ian Paice – trummid
The House of Blue Light

"**The House of Blue Light**" on ansambli Deep Purple 1987. aastal ilmunud, kaheteistkümnes stuudioalbum.

Selle andis 1988. aastal välja ka firma Meloodia.

## Laulud
# Bad Attitude – 4.43 (Blackmore, Gillan, Glover, Jon Lord)
# The Unwritten Law – 4.34 (Blackmore, Gillan, Glover, Ian Paice)
# Call of the Wild – 4.50 (Gillan, Blackmore, Glover, Lord)
# Mad Dog – 4.29
# Black & White – 3.39 (Gillan, Blackmore, Glover, Lord)
# Hard Lovin Woman – 3.24
# The Spanish Archer – 4.56
# Strangeways – 5.56
# Mitzie Dupree – 5.03
# Dead or Alive – 4.42

## Muusikud
*Ian Gillan – laul
*Ritchie Blackmore – kitarr
*Roger Glover – basskitarr
*Jon Lord – Hammondi orel
*Ian Paice – trummid
Ritchie Blackmore

**Ritchie Blackmore** (õieti Richard Hugh Blackmore; sündinud 14. aprillil 1945 Weston-super-Mare'is Somersetis) on briti kitarrist ja laulukirjutaja.

Ta oli 11-aastane, kui isa talle kitarri kinkis, misjärel õppis ta aasta mängima klassikalist kitarri.

1960. aastatel mängis ta paljudes ansamblites ja oli mitme laulja taustalaulja.

1968. aastal oli ta ansambli Deep Purple üks asutajaliikmetest. Ta lahkus ansamblist 1975. aastal, kuid oli uuesti selle liige aastatel 1984–1993.

Aastal 1975 asutas ta ansambli Rainbow, mille muusika oli algselt segu barokkmuusika mõjutustest ja *[[hard rock]]*i elementidest. Hiljem läks Rainbow' stiil üle popilikuks põhihoovuse *[[rokkmuusika|rock]]*iks.

1997. aastal asutas ta koos Candice Nightiga folkansambli Blackmore's Night, mis sai alguse nende ühisest huvist renessanssmuusika vastu.

29. mail 2003 esines Blackmore koos Blackmore's Nightiga Tallinnas Pirita kloostri varemetes.

2016. aastal võeti Blackmore ansambli Deep Purple'i liikmena vastu Rock'n'rolli Kuulsuste Halli.

Blackmore on saanud hüüdnime "The Most Difficult Man in Rock" ('rokkmuusika kõige keerulisem mees'), sest ta on sageli oma bändiliikmetega tülli läinud.

## Viited

## Välislingid
*http://www.blackmoresnight.com/
2033

**2033. aasta** (**MMXXXIII**) on 21. sajandi 33. aasta.

## Vasted teistes kalendrites
*Juudi kalender: 5793–5794 
*Islami kalender: 1454–1455
*Iraani kalender: 1411–1412
*Sirvikalender: 10246

## Sündmused maailmas
*Toimub kaks täielikku kuuvarjutust: 14.-15. mail ja 8. oktoobril.
* ...

## Sündmused Eestis
* ...
Pavel Gontšarov

**Pavel Gontšarov** (sündinud 27. augustil 1976) on Eesti jurist, kohtunik.

Gontšarov omandas Tartu Ülikoolis õigusteaduse *[[baccalaureus artium]]* kraadi 1998. aastal. Ta on õppinud aasta Exeteri ülikoolis, kus kaitses magistritöö rahvusvahelises äriõiguses. Ta on töötanud prokuratuuris nii prokuröri kui ka riigiprokuratuuri nõunikuna.

22. oktoobril 2001 nimetati Gontšarov esimese astme kohtunikuks Tallinna Linnakohtusse.

Aastatel 2002–2005 oli ta Narva Linnakohtu kohtunik ja esimees. Kui 2006. aastal liideti kohus Viru Maakohtuga, jäi Gontšarov edasi esimeheks. 2005–2007 kuulus ta Eesti Kohtunike Ühingu üheksaliikmelisse juhatusse.

2. jaanuaril 2012 sai Gontšarov teise astme kohtunikuks ja pärast seda töötas Tallinna Ringkonnakohtu kriminaalkolleegiumis.

2015. aasta veebruaris kuulutati Riigikohtu liikme leidmiseks välja avalik konkurss. Kohtunikuks kandideerisid Euroopa Inimõiguste Kohtu jurist Peeter Roosma, Tartu Ringkonnakohtu kohtunik Paavo Randma ja Pavel Gontšarov. Valituks osutus Randma.

Aastatel  oli ta Eesti esindajana üks mitmest *[[ad hoc]]* kohtunikust Euroopa Inimõiguste Kohtus.

Ta on osalenud eksperdina mitmes OSCE ja Euroopa Liidu projektis Kasahstanis, Ukrainas, Kõrgõzstanis, Moldovas ja Montenegros.

## Isiklikku
Iris Kangur-Gontšarov on tema abikaasa.

## Auastmed
*nooremleitnant (10.07.2017)
*leitnant (18.02.2021)

## Viited
Iris Kangur-Gontšarov

**Iris Kangur-Gontšarov** (sündinud 14. juulil 1974) on Eesti jurist, kohtunik.

9. detsembril 2003 nimetati Iris Kangur esimese astme kohtunikuks.

2003–2005 oli ta Narva Linnakohtu kohtunik. 2006. aastal liideti kohus Viru Maakohtuga.

2013. aasta kevadel asus Kangur-Gontšarov tööle Harju Maakohtusse.

2020. aasta sügisel kuulutati konkurss kolmele vabale kohale Tallinna Ringkonnakohtus. Kandideeris 18 inimest, kelle hulgas oli Kangur-Gontšarov. Ta osutus valituks ja 2021. aasta sügisel alustas tööd apellatsioonikohtu tsiviilkolleegiumis.

2020. aasta kohtunike täiskogul valiti ta kolmeks aastaks ühe esindajana kohtute haldamise nõukotta.

## Perekond
Pavel Gontšarov on tema abikaasa.

## Viited
Saaremaa Gümnaasium

**Saaremaa Gümnaasium** on riigigümnaasium Kuressaares.

Kool alustas tegevust 1. septembril 2021. Riigigümnaasiumi avamise tõttu Kuressaares muudeti Saaremaa Ühisgümnaasium ja Kuressaare Gümnaasium põhikooliks (vastavalt Kuressaare Hariduse Kool ja Kuressaare Nooruse Kool).

Saaremaa Gümnaasiumi jaoks valmis 2021. aastal uus koolimaja. Koolihoone arhitektuurse lahenduse lõi Arhitektuuribüroo Karisma Arhitektid.

## Viited


## Välislingid

* Kooli koduleht
Kaijanen

__NOTOC__
**Kaijanen** on soome perekonnanimi.

## Eestis
2021. aasta 1. jaanuari seisuga oli Eestis perekonnanimi Kaijanen 7 mehel ja 13 naisel. Perekonnanimede levikult on Kaijanen meeste puhul 16 779. ja naiste puhul 10 451. kohal.

Perekonnanime Kaijanen kandja on keskmiselt 47 aasta vanune (mediaanvanus on 44).

19. sajandi algul perekonnanimede määramise käigus seda ühelegi perekonnale teadaolevalt Eestis ei antud.

1930. aastate nimede muutmise kampaania käigus sellist perekonnanime keegi ei võtnud ja senised nime kandjad seda ei muutnud.

## Soomes

## Nime kandjaid
* Kaija Kaijanen (1974–), Eesti jurist, kohtunik

## Viited
270 Park Avenue

**JPMorgan Chase Building** aadressil **270 Park Avenue** on ehitamisel olev ülikõrge pilvelõhkuja (423 m) New Yorgis, mis peaks valmima 2020. aastate keskel. Samal aadressil asus varem samuti pilvelõhkuja (216 m), mis lammutati 2021. aastaks.

Sügaval krundi all kulgevad East Side Accessi liinid, mis suunduvad Grand Central Terminali, millelt arendaja ostis õhuõigused.

## Välislingid
Vítkov

**Vítkov** (saksa keeles *Wigstadtl*, poola keeles *Witków*) on linn Tšehhis Morava-Sileesia maakonnas Opava ringkonnas. Vítkov asub Opavast ligi 21 km edelas ja Ostravast umbes 37 km läänes.

Vítkov asub merepinnast 480 meetri kõrgusel.

Vítkovit on esmamainitud 1301. aastal.

## Viited
Marshall Sahlins

**Marshall David Sahlins** (27. detsember 1930 Chicago – 5. aprill 2021 Chicago) oli Ameerika Ühendriikide kultuuriantropoloog.

Ta töötas Chicago Ülikoolis. 

## Teoseid
*koos David Graeberiga (2017). "On Kings." Hau Books. ISBN 978-0-9861325-0-6.

### Eesti keeles
*Sahlins, Marshall 2002. Saared ajaloos. (Triinu Pakk-Allmann, tlk.) Tallinn: Varrak. (Sari: Ajalugu. Sotsiaalteadused.) (Orig. 1985.)
Auguste de Montferrand

**Auguste de Montferrand** (23. jaanuar 1786 Chaillot – 10. juuli 1858 Peterburi) oli prantsuse päritolu klassitsismi viljelenud arhitekt, kes töötas peamiselt Venemaa Keisririigi pealinnas. Tema kaks tuntuimat tööd on Iisaku katedraal ja Aleksandri ausammas.

## Välislingid
Kuressaare Hariduse Kool

**Kuressaare Hariduse Kool** on põhikool Saaremaal Kuressaares aadressil Hariduse tänav 13. Aastatel 2021–2023 tegutses kool Hariduse tänava maja renoveerimise tõttu Upa külas aadressil Kooli tee 5.

Kuressaare Hariduse Kool on üks kolmest Kuressaares asuvast põhiharidust andvast üldhariduskoolist.

## Ajalugu

* 1865. aastal rajati esimese keskharidust andva õppeasutusena Saaremaal Kuressaare Poeglaste Gümnaasium. Algselt oli kool saksa õppekeelega, venestamisajast vene õppekeelega. Koolis õppisid: Sirje Kreismann, Oskar Kallas, Konstantin Ramul, Nikolai Kann, Artur Paulmeister, Johannes Aavik, Villem Grünthal, Viktor Kingissepp, Henri Oopkaup jt.
* 15. jaanuaril 1919 alustas tööd **Saaremaa Eesti Segagümnaasium**.
* 1922. aasta kooliseadusega nimetati kool **Saaremaa Ühisgümnaasiumiks**.
* 1923 moodustati Saaremaa Ühisgümnaasiumis reaal-, humanitaar- ja pedagoogiline haru.
* 1934 asutati Saaremaa Ühisgümnaasiumi juurde alaastmena viieaastane Saaremaa Keskkool.
* 1940. aastal nimetati kool **Kuressaare Keskkooliks**. 19. augustist 1940 vabastati Saaremaa Gümnaasiumi direktori ametikohalt Eduard Pukk  ja 19. augustil 1940 nimetati Bernhard Sööt Kuressaare Keskkooli direktori kohusetäitjaks.
* 1942. aastal Saksa okupatsiooni ajal kandis kool nime **Kuressaare Gümnaasium**. Direktor Vambola Klauren.
* 10. jaanuaril 1945 jätkas kool tegevust **Saaremaa Keskkoolina**. Direktor Johannes Valgma.
* 1947. aastal nimetati kool **Kuressaare Keskkooliks**. Direktor Pauline Kremm.
* 1949. aastal anti koolile Viktor Kingissepa nimi: **Viktor Kingissepa nimeline Kuressaare Keskkool**.
* 1952. aastal sai kool nimeks **Viktor Kingissepa nimeline Kingissepa Keskkool**.
* 1. septembril 1963 määrati kooli direktoriks Boris Kivi.
* 1978. aastal nimetati kool **Viktor Kingissepa nimeliseks Kingissepa 1. Keskkooliks**.
* 1988. aasta suvel sai kool nimeks **Kuressaare 1. Keskkool**.
* 1. juunist 1990 on kooli direktor Viljar Aro.
* 1993. aastal nimetati kool **Saaremaa Ühisgümnaasiumiks**.
* 12. detsembril 1995 oli koolis tulekahju, milles hukkus kaks 11. klassi õpilast.
* 2021. aastal lõpetas viimane, 103. gümnaasiumilend ja alates 1. septembrist 2021 on kooli nimi **Kuressaare Hariduse Kool**.

## Viited

## Kirjandus

* "Saaremaa Ühisgümnaasium 1995–2005". Kuressaare, Saaremaa Ühisgümnaasium 2005.

## Välislingid

* Kooli koduleht
Aleksandri ausammas

**Aleksandri ausammas** (vene keeles *Александровская колонна*) asub Paleeväljaku keskpunktis Venemaa suuruselt teises linnas Peterburis. Monument püstitati pärast Venemaa Keisririigi võitu sõjas, mis peeti Napoleoni juhitud Prantsusmaa Keisririigi vägedega. Ausammas on saanud nime keisri Aleksander I järgi, kes valitses aastatel 1801–1825.

Rajatise arhitekt oli prantslane Auguste de Montferrand.

## Välislingid
Tabasalu Gümnaasium

**Tabasalu Gümnaasium (lüh. TBG)** on riigigümnaasium Harku vallas Tabasalu alevikus. Kool alustas tegevust 2021. aastal, kui Tabasalu Ühisgümnaasiumist eraldati gümnaasiumiosa.

Tabasalu Gümnaasiumi jaoks valmis 2021. aastal uus koolimaja. Koos samal aastal valminud Tabasalu Kooli hoone ja spordihoonega moodustavad need Tabasalu hariduslinnaku. Koolihooned projekteerisid arhitektuurikonkursi võitjad Pelle-Sten Viiburg ja Andro Mänd arhitektuuribüroodest Doomino Arhitektid OÜ ning Hoov AB OÜ.

TBG põhiväärtused on julgus, uudishimu, hoolivus, koostöö (lüh. JUHK). Gümnaasiumi visioon on õpilast ja õppimist toetava keskkonna loomine. Sellega tahab kool toetada noorte enesemõistmist ning autonoomiat.

Koolielu ning -kultuuri hoidmisega tegeleb Tabaslau Gümnaasiumi õpilasesindus ja -aktiiv, TBG Tegusad. Koolis toimuvad talendišhow Vaba lava, 11. klassile mõeldud Ekvaatoriball, Spordiöö, lühifilmikonkurss TBG Shorts. Samuti tähistatakse jõule ja sõbrapäeva.

## Galerii

Tabasalu gümnaasium 2.jpg
Tabasalu gümnaasium 3.jpg
Tabasalu gümnaasium 4.jpg
Tabasalu gümnaasium 5.jpg
Tabasalu gümnaasium 6.jpg


## Viited


## Välislingid
* Kooli koduleht
Lembit Paluteder

**Lembit Paluteder** (9. juuni 1927 – 13. oktoober 1995) oli eesti skulptor. 

Paluteder sündis Urvaste lähedal. Kunstiinstituudi lõpetas ta 1953. aastal.

Tema kõige tuntum töö on 1905. aasta revolutsiooni mälestusmärk Tallinnas Estonia teatri juures (1958).

Oma vanematekodus korrastas kunstnik vanad taluhooned ja kaunistas lähedase parkmetsa skulptuuridega. Oli oma kodukandi Urvaste ümbruskonna kunstiettevõtmiste tuntud eestvedaja.

Ta on maetud Urvaste kalmistule.

## Välislingid
*Lembit Paluteder Eesti Kunsti ja Arhitektuuri Biograafiline Leksikon
*"See olemine" (1990) (dokumentaalfilm Lembit Palutederist)
*"Maailmapilt: Skulptor Lembit Paluteder" (raadiosaade, eetris 26.04.2008)
Hronov

**Hronov** (saksa keeles *Hronow*) on linn Tšehhis Hradec Králové maakonnas Náchodi ringkonnas. Hronov asub Poola piirist 3,5 km kaugusel, Náchodist umbes 7 km põhjas ja Hradec Královést ligikaudu 39 km kirdes.

Hronov paikneb merepinnast 364 meetri kõrgusel. 

Hronovit on esmamainitud 1359. aastal. Alevi staatuse sai Hronov 1415. aastal ja linnaõigused 1859. aastal.

Hronovis on sündinud tšehhi kirjanik Alois Jirásek (1851–1930).

## Viited
Paleeväljak

**Paleeväljak** (vene keeles *Дворцовая площадь*) on Venemaa suuruselt teise linna Peterburi keskne linnaväljak, mis ühendab Nevski prospekti Paleesillaga. 

Sellel Talvepalee- esisel väljakul on toimunud palju ajaloolisi sündmusi, sealhulgas Verine pühapäev ja osa Oktoobrirevolutsioonist. Aastatel 1918–1944 kandis väljak Moissei Uritski mälestuseks nime **Uritski väljak** (vene keeles *площадь Урицкого*).

## Vaata ka
*Aleksandri ausammas

## Välislingid
Ian Paice

**Ian Anderson Paice** (sündinud 29. juunil 1948 Nottinghamis) on inglise muusik, kes on eelkõige tuntud *[[rokkmuusika|rock]]*-ansambli Deep Purple trummarina.

Paice liitus Deep Purple'iga 1968. aastal ning on kuulunud ansambli kõikidesse koosseisudesse. Ta on ainus algkoosseisu liige, kes siiani ansamblisse kuulub.

Aastatel 1979–1982 kuulus ta Deep Purple'i endise solisti David Coverdale'i loodud ansamblisse Whitesnake. 

Paice on mänginud kolmel Whitesnake'i stuudioalbumil: "Ready an' Willing" (1980), "Come an' Get It" (1981) ja "Saints & Sinners" (1982). Aastatel 1982–1984 mängis Paice viiel Gary Moore'i albumil. Külalismuusikuna on ta teinud kaasa teistegi muusikute ja ansamblite albumitel, sh The Velvet Undergroundi viimasel stuudioalbumil "Squeeze" (1973), Paul McCartney albumil "Run Devil Run" (1999) ja Deep Purple'i kauaaegse liikme Jon Lordi albumitel.

2016. aastal võeti ta Deep Purple'i liikmena vastu Rock'n'rolli Kuulsuste Halli.
Slaves and Masters

"**Slaves and Masters**" on ansambli Deep Purple 1990. aastal ilmunud, kolmeteistkümnes stuudioalbum. See on ainuke Deep Purple'i album, kus solistina esineb endine Rainbow liige Joe Lynn Turner.

Album ei olnud kuigi menukas. See tõusis Billboard 200 edetabelis 87. kohale ja Suurbritannia albumimüügi edetabelis 45. kohale.

## Laulud
# "King of Dreams" (Joe Lynn Turner, Ritchie Blackmore, Roger Glover) – 5:26
# "The Cut Runs Deep" (Turner, Blackmore, Glover, Jon Lord, Ian Paice) – 5:42
# "Fire in the Basement" (Turner, Blackmore, Glover, Lord, Paice) – 4:43
# "Fortuneteller" (Turner, Blackmore, Glover, Lord, Paice) – 5:49
# "Truth Hurts" (Turner, Blackmore, Glover) – 5:14
# "Breakfast in Bed" (Turner, Blackmore, Glover) – 5:17
# "Love Conquers All" (Turner, Blackmore, Glover) – 3:47
# "Too Much Is Not Enough" (Turner, Bob Held, Al Greenwood) – 4:17
# "Wicked Ways" (Turner, Blackmore, Glover) – 6:33

## Muusikud
*Joe Lynn Turner – laul
*Ritchie Blackmore – kitarr
*Roger Glover – basskitarr
*Jon Lord – Hammondi orel, klahvpillid
*Ian Paice – trummid
Broumov

**Broumov** (saksa keeles *Braunau*) on linn Tšehhis Hradec Králové maakonnas Náchodi ringkonnas. Broumov asub Poola piirist 5,4 km kaugusel, Náchodist umbes 22 km põhjakirdes ja Hradec Královést ligikaudu 55 km kirdes.

Broumov paikneb merepinnast 395 meetri kõrgusel.

Broumovi vanalinn on alates 1990. aasta novembrist ajalooline linnakaitseala.

## Viited
Joe Satriani

**Joseph Satriani** (sündinud 15. juulil 1956 Westburys, New Yorgi osariigis) on USA kitarrist, helilooja, laululooja ja kitarriõpetaja.

1986. aastal ilmus tema debüütsooloalbum "Not of This Earth". Kokku on ta andnud välja 17 stuudioalbumit, millest kolm on USA-s saanud kuldplaadi staatuse, lisaks mitu kogumik- ja kontsertalbumit. Tema teine stuudioalbum "Surfing with the Alien" (1987) on olnud tema kõige edukam album ning see on aidanud kinnistada tema mainet tunnustatud rokikitarristina. Tema albumeid on maailmas müüdud üle kümne miljoni, millega on ta üks edukamaid instrumentaalroki kitarriste läbi aegade.

1988. aastal osales Satriani kitarristina Mick Jaggeri esimesel sooloturneel. Aastatel 1993–1994 toimunud ansambli Deep Purple'i Jaapani kontserditurnee ajal täitis Satriani ansamblis Ritchie Blackmore'i kohta. Alates 1995. aastast on ta koos paljude kitarristidega osalenud enda korraldatud kontserditurneedel G3. 2008. aastal sai ta *[[hard rock]]*i supergrupi Chickenfoot liikmeks.

Satriani on esitatud Grammy auhinnale 15 korral, kuid ta ei ole kordagi võitnud. Ta on Brian McKnighti, Snoop Doggi ja Zubin Mehta järel nominatsioonide arvult neljas artist, kes ei ole kunagi Grammyt võitnud.

Tema õpilaste seas on olnud Steve Vai ja Alex Skolnick.

## Diskograafia
* "Not of This Earth" (1986)
* "Surfing with the Alien" (1987)
* "Flying in a Blue Dream" (1989)
* "The Extremist" (1992)
* "Time Machine" (1993)
* "Joe Satriani" (1995)
* "Crystal Planet" (1998)
* "Engines of Creation" (2000)
* "Strange Beautiful Music" (2002)
* "Is There Love in Space?" (2004)
* "Super Colossal" (2006)
* "Professor Satchafunkilus and the Musterion of Rock" (2008)
* "Black Swans and Wormhole Wizards" (2010)
* "Unstoppable Momentum" (2013)
* "Shockwave Supernova" (2015)
* "What Happens Next" (2018)
* "Shapeshifting" (2020)

## Viited

## Välislingid
* http://www.satriani.com/
Rainbow

**Rainbow** (ka **Ritchie Blackmore's Rainbow**) on Suurbritannia rokkansambel, mille asutas 1975. aastal kitarrist Ritchie Blackmore.

Algselt koosnes ansambel Ronnie James Dio juhitud endise ansambli Elf liikmetest, kuid pärast ansambli debüütalbumi "Ritchie Blackmore's Rainbow" ilmumist 1975. aastal vallandas Blackmore taustaliikmed ja jätkas tegevust Dioga. Dio salvestas Rainbow'ga veel kaks stuudioalbumit – "Rising" (1976) ja "Long Live Rock 'n' Roll" (1977) –, misjärel liitus 1979. aastal Black Sabbathiga.

Algusaastatel viljeles Rainbow peamiselt neoklassikalist ''metal''<nowiki/>'it ja laulud olid sageli müstilise sisuga. Pärast Dio lahkumist võttis ansambel rohkem poprokile orienteeritud suuna. 1979. aastal liitusid ansambliga laulja Graham Bonnet, klahvpillimängija Don Airey ja endine Deep Purple'i basskitarrist Roger Glover. Samal aastal andis ansambel välja oma neljanda stuudioalbumi "Down to Earth", millelt pärinev "Since You Been Gone" sai ansambli esimeseks hittsingliks (Suurbritannias #6). 1980. aastate alguses jätkus ansambli edu albumitega "Difficult to Cure" (1981), "Straight Between the Eyes" (1982) ja "Bent Out of Shape" (1983). 1984. aastal läks ansambel laiali, kuid 1993. aastal moodustas Blackmore selle uue koosseisuga uuesti. 1995. aastal anti välja kaheksa ja seni viimane stuudioalbum "Stranger in Us All". Seejärel keskendus Blackmore roki asemel põhiliselt renessansist ja keskajast mõjutatud muusikale. 1997. aastal läks ansambel teist korda laiali, kuid alates 2015. aastast on aeg-ajalt kontserte antud.

Ansambli tegevusaja jooksul on selle ainus püsiv liige olnud Blackmore. Pärast Bonnetit täitsid ansambli solisti kohta Joe Lynn Turner ja Doogie White. Ansambli praeguse koosseisu moodustavad lisaks Blackmore'ile laulja Ronnie Romero, taustalaulja Candice Night, klahvpillimängija Jens Johansson, basskitarrist Bob Curiano ja trummar David Keith.

## Diskograafia
* "Ritchie Blackmore's Rainbow" (1975)
* "Rising" (1976)
* "On Stage" (kontsertalbum; 1977)
* "Long Live Rock 'n' Roll" (1978)
* "Down to Earth" (1979)
* "Difficult to Cure" (1981)
* "Straight Between the Eyes" (1982)
* "Bent Out of Shape" (1983)
* "Stranger in Us All" (1995)
Bill Wyman

**William George Wyman** (sünninimi **William George Perks**; sündinud 24. oktoobril 1936 Londonis) on inglise muusik.

Wyman mängis ansamblis The Cliftons, kui 1962. aastal paluti ta välja vahetama Rolling Stonesis Dick Taylorit. Väidetavalt kutsuti ta ansamblisse, kuna tal oli oma isiklik bassivõimendi. Kui ansamblisse saabus Charlie Watts, oligi moodustunud Rolling Stonesi klassikaline koosseis. Wyman oli Rolling Stonesis basskitarrist, klahvpillimängija, taustalaulja ja harva ka solist.

Wyman oli esimene Rollingutest, kes salvestas sooloalbumi – "Monkey Grip" (1974) – ja kaks aastat hiljem teise – "Stone Alone". Tema järgmine kuulus kõrvalprojekt oli 1985. aastal kokku pandud *cover*-bänd Willie & the Poor Boys, kuhu peale Wymani kuulusid teiste seas ka Watts, Jimmy Page ja Paul Rodgers. Rolling Stones'ist lahkus Wyman 1993. aastal.

1997. aastal kogus ta Bill Wyman's Rhythm Kingsi nime all kitarristid Peter Framptoni ja Albert Lee. Lisaks neile kutsus ta ansamblisse ka Gary Brookeri Procol Harumist. Ansambli debüütalbum oli samal aastal ilmunud "Struttin' Our Stuff".

1989. aastal võeti Wyman The Rolling Stonesi liikmena vastu Rock'n'rolli Kuulsuste Halli.

## Viited

## Välislingid
* Ametlik koduleht
Esimese kvartali torm

**Esimese kvartali torm** (filipino keeles *Sigwa ng Unang Sangkapat*, inglise keeles *First Quarter Storm*) oli rahutuste laine Filipiinidel 1970. aasta esimeses kvartalis. Jaanuari lõpust märtsi keskpaigani toimus hulganisti peamiselt üliõpilaste poolt organiseeritud meeleavaldusi ja proteste president Ferdinand Marcose vastu.

Mitmed meeleavaldused aeti vägivaldselt laiali ning paljude üliõpilaste valitsusvastased vaated radikaliseerusid. Varem mõõdukate vaadetega olnud rahvamassid, kes nõudsid näiteks parlamendireformi, asusid seisukohtadele, et ainus võimalus muutusteks on valitsus kukutada ning ühiskonda radikaalselt reformida.

Esimese kvartali tormi meeleavaldused lõppesid 17. märtsiks, kuid need olid algeks mitmetele hilisematele sündmustele, nagu Dilimani kommuun (veebruar 1971), Plaza Miranda pommirünnakud (august 1971), kaitseseisukorra väljakuulutamine (september 1972), Macli-ing Dulagi atentaat (aprill 1980), Benigno Aquino atentaat (august 1983), tulemuste võltsimine 1986. aasta valimistel ja lõpuks rahumeelne EDSA-revolutsioon (veebruar 1986).

## Vaata ka
* Lääne-Saksamaa üliõpilasliikumine
* Mai 68
* Tlatelolco veresaun
* U Thanti matusekriis
* 1989. aasta Tian'anmeni meeleavaldused
* 1970. aasta Poola protestid
* Külma sõjaga seotud konfliktide loend
* Marawi lahing

## Viited
Tehismuld

**Tehismuld** ehk **tehnogeenne muld** on muld, mille väljanägemine ja areng on seotud tugeva inimtegevuse poolt põhjustatud ümberkujundava mõjuga. Aastal 2022 valiti tehismuld aasta mullaks.

Tehismullad tekivad siis, kui looduslikes tingimustes tekkinud mulla ülemine osa on:
*osaliselt või täiesti hävitatud
*eemaldatud
*segatud alusmullaga
*maetud puistanguga
*koosneb looduslikust või looduses mitteesinevast puistangumaterjalist.

Pärast tehismulla ümberkujundamist toimub neil aladel mullateke ja -areng taimestiku ja muu elustiku mõjul looduslike protsesside käigus.  

Tehismulla lähtekivimiteks võivad olla nii looduslikud aluspõhja- ja pinnakattekivimid ning setted kui ka turvas või isegi prügimägede moodustav materjal.

Tehismullad on levinud taastatud taimestikuga karjäärialadel, tiheasustusega piirkondades ning ehitisi ja teid ümbritsevatel haljasaladel. Kuna toimub selliste alade pidev lisandumine, siis tekib kogu aeg juurde ka tehismuldi.

## Viited
Niidupunnpea

**Niidupunnpea** (*Ochlodes sylvanus*) on liblikas punnpealaste sugukonnast.

Niidupunnpea on levinud Euroopas ja Aasias. Euroopa põhjaosas ulatub levila Skandinaavia keskosani ja Lõuna-Soomeni. Lääne-Eestis on ta üsna laialt levinud, kuid mitte eriti sage liblikaliik.  

(MHNT) Ochlodes sylvanus - Foret de Bouconne, France - male dorsal.jpg| *Ochlodes sylvanus* ♂ 
(MHNT) Ochlodes sylvanus - Foret de Bouconne, France - male ventral.jpg| ♂  △

Ta muneb oma munad lamba-aruheinale või mõnele muule kõrrelisele. Röövikud on sinakasrohelised – see värvus aitab neil kõrreliste vahel toitudes paremini märkamatuks jääda. Enne kui nad kevadel valmikuteks moonduvad, peavad röövikud talve hiberneerudes üle elama.

Tiibade siruulatus on 25 kuni 34 mm. Emaste ja isaste isendite tiibade ülakülg erineb oluliselt. Emaste tiibade ülakülg on üleni tume kollakaspruun, suurte kollaste laikudega. Isaste tiibade ülakülje keskosa on tumekollane, servad on tumedamad, üksikute kollaste laikudega; eestiibadel on lai must hõbedase läikega lõhnatriip.

## Viited

## Välislingid
*
Georg Rudolf Stackelberg

**Georg Rudolf Stackelberg** (12. oktoober 1872 Salla vald, Viru kreis – 15. märts 1934 Küti vald, Viru maakond) oli Eesti poliitik, baltisaksa Stackelbergide suguvõsast. Parun. 

Georg Rudolf Stackelberg õppis Tallinna Toomkoolis, teenis aastatel 1893−1894 Peterburis ihukaardiväe ratsagrenaderide polgus vabatahtlikuna, 1895. aastast lipnik. Lasinurmes maaomanik, aastatel 1900−1903 Lasila mõisa rentnik. Aastatel 1904−1920 Küti mõisa omanik, pärast võõrandamist jäi tema valdusse mõisasüda. Georg Rudolf Stackelberg oli enne Eesti iseseisvumist, Viru kreisis, Virumaa kreisisaadik 1905−1920, 1911. aastast Eestimaa rüütelkonna liige ja Rahukogu aurahukohtunik.

Parun Georg Rudolf Stackelberg aktsepteeris Eesti iseseisvuspüüdeid, tegi eestlastega koostööd kohalikes seltsides (oli 1911. aastal Viru-Jaagupi Ühispanga üks asutajaid). Vabadussõja ajal oli ta Balti pataljoni loomise algataja ja 1919. aastal astus ka ise vabatahtlikuna Balti pataljoni.

Ta oli Eesti Asutava Kogu liige (valitud Saksa Erakonna Eestimaal nimekirjast) alates 27. jaanuarist 1920, kui ta asendas Johannes Meyerit.  ning I Riigikogu liige, kuni 10.01.1923, mil astus tagasi . Oli kodukorra komisjoni, maaseaduse komisjoni, rahaasjanduse komisjoni, eelarvekomisjoni, väljaspool linnasid ja aleveid asuvate kinnisvarade hindamise seaduseelnõu läbivaatamise erikomisjoni ja riikliku maatagavara tarvitamise seaduse läbivaatamise erikomisjoni liige.

Georg Rudolf Stackelberg oli Toomkooli kuraator, Vinni Naiskutsekooli hooldaja ja Piiritusetööstuse Rosen & Co juhatuse liige.

Georg Stackelberg suri 1934. aastal ja maeti Viru-Jaagupi kalmistule.

## Tunnustus
*Kaitseliidu Kotkaristi V klass (1929), ka Vene aumärgid

## Viited

## Välislingid
* Stackelberg, Georg* Rudolf Frh. v. (1872-1934), BBLD - Baltisches biografisches Lexikon digital
Marmelaad

**Marmelaad** on magus kondiitritoode, mis on valmistatud mahlast, puuvilja viljalihast ja -koorest, puuvilja- või marjapüreest, suhkrust ja veest. Marmelaadi valmistamiseks kasutatakse sageli tsitruselisi. Marmelaadi lisatakse ka toidulisandeid (nt värv- ja maitseained). 

## Ajalugu
Marmelaadi ajalugu ulatub Vana-Kreekasse. Kreeklased keetsid küdooniat meega, et see oleks magus. Saadud massi nimetasid nad "melomeli" (õun meega). Sõna "marmelaad" tuleneb portugalikeelsest sõnast "marmelada". Seda maiust said süüa ainult jõukad inimesed. Praegu valmistavad eri riigid oma marmelaadi.

## Marmelaadi valmistamine
Vabrikus segatakse puuvilja- või marjapüree tarretisetaolise ainega ning keedetakse vaakumaparaadis suhkruga. Kui mass jahtub kuni 85 °C-ni, segatakse sisse värv-, maitse- ja teised ained. Saadud mass vormitakse, jahutatakse ja kuivatatakse spetsiaalses masinas. Selleks, et marmelaad paremini säiliks ega jääks niiskeks, puistatakse see suhkruga üle.

## Põhilised sordid
Marmelaadi põhilised sordid on:

**Tükiline želeemarmelaad** on klassikaline marmelaad, mis on kujundatud pehmeteks  suhkruse pealiskihiga kommideks. Vormid on näiteks suhkruga üle puistatud tsitruseviilud, pallid ja muud kujundid. 

**Närimistükiline marmelaad** on klassikaline Euroopa marmelaad, millel on kõvem ja venivam konsistents, palju maitseid ja vorme. Vormid on näiteks karukesed, oad, lagritsa assortii ja muud närimismarmelaadi kommid.  

**Inglismaa traditsiooniline marmelaad** on tsitrusedžemm leiva peale määrimiseks. 

**Suuretükilise (vene) marmelaadi** konsistents meenutab kõva tarretist. See toodetakse tavaliselt suure tükina. Mõnikord valatakse marmelaad kuumalt purki ja lastakse jahtuda. Lõigatakse noaga. Näited on guavamarmelaad (Ladina-Ameerika), küdooniamarmelaad (Itaalia ja Portugal), õuna- või ploomimarmelaad (Venemaa). 

## Viited
Orava (Tomski kubermang)

**Orava** (vene keeles *Оравка*, *Оравская*) oli eesti küla, mis rajati 1896. aastal Tomski kubermangu Kainski maakonda Tšanõ raudteejaamast 20 versta loodesse.

Eestist oli rännatud välja Orava külast Vastseliina kihelkonnast Võrumaalt. Uus koht meenutas kodukohta Võrumaal, seepärast uuele kodukohale vana kodukoha nimi.

Külas oli 1918. aastal 97 perekonda, kokku umbes 550 inimest. Ehitatud oli palvemaja ja ehitati kool, kus õpiti eesti keeles kuni 1944. aastani.

Tänapäeval asub küla Štšeglovo külanõukogus Tšanõ rajoonis Novosibirski oblastis Venemaal.

## Viited

## Kirjandus
*August Nigol. "Orawaküla". // Eesti asundused ja asupaigad Wenemaal. Tartu 1918. Lk 45

## Välislingid
*Orava keskkooli koduleht. Vene keeles
Michael Bublé

**Michael Steven Bublé** (sündinud 9. septembril 1975 Burnabys Briti Columbias) on Grammy auhindadega pärjatud Kanada laulja ja laulukirjutaja, kes on jõudnud oma albumite müügiga plaatinum-staatusesse. 

Oprah Winfrey 10. oktoobri 2009. aasta intervjuu kohaselt unistas Bublé kuulsaks lauljaks saamisest juba kaheaastasest peale. Teismeeas magas ta Piibliga ja palvetas, et temast saaks laulja.

## Välislingid
Saturnaalid

**Saturnaalid** (ld *saturnalia*) olid Saturnuse auks peetud Vana-Rooma pühad ja pidustused. Need toimusid Juliuse kalendri järgi 17. detsembril, hiljem 17.–23. detsembrini. Saturnaale tähistati ohverdustega Saturnuse templis ja Rooma foorumis, seejärel toimus avalik bankett. Pühade ajal tehti üksteisele kingitusi. Päevade jooksul toimusid karnevalid ja pidustused, Rooma sotsiaalsed normid ei kehtinud: hasartmängud olid lubatud ning orjapidajad olid enda orjadele teenijateks, kuna saturnaale peeti kõikide inimeste vabaduse ajaks. Saturnaalide ajaks valiti saturnaalide kuningas, kes jagas käsklusi ning haldas pidustusi. Kingitused olid tavaliselt kiiksuga ning valmistatud vahast või sigillaria savist. Luuletaja Catullus nimetas saturnaale "parimateks päevadeks".

Saturnaalid olid vaste Vana-Kreeka kronia pidustustele, mis toimusid Atika kalendri hekatobaioni kuus ehk suve keskel. Mõnede roomlaste jaoks oli saturnaalidel ka teoloogiline tähtsus, kuna nad nägid seda Saturnuse kuldaja taastamisena. Uusplatonistliku filosoofi Porphyriose tõlgenduse järgi sümboliseeris saturnaalidega kaasnev vabadus "hingede tegemist surematuks". Saturnaalid võisid mõjutada hilisemaid Lääne-Euroopa kesktalviseid pidustusi, nagu jõulud, süütalastepäev ja kolmekuningapäev.

## Vaata ka
* Brumaalid
* Põhjala rahvaste jõulud
* Bakhanaal

## Viited

## Välislingid
* Saturnalia - World History Encyclopedia
* Saturnalia, A longer article by James Grout
Dubí

**Dubí** (saksa keeles *Eichwald*) on linn Tšehhis Ústí maakonnas Teplice ringkonnas. Dubí asub Saksamaa piiri lähedal, Teplicest vahetult loodes, Ústí nad Labemist ligi 18 km läänes.

Dubí paikneb merepinnast 389 meetri kõrgusel.

Dubít on esmamainitud tinakaevurite asulana 1494. aastal.

Alates 1864. aastast on Dubís valmistatud portselani. Kuurortasulaks kuulutati Dubí 1872. aastal.

Linnaõigused sai Dubí 1960. aastal, kui Dubíga liideti Bystřice, Běhánky, Drahůnky ja Pozorka külad. Kuurortlinna staatuse sai Dubí 1966. aastal.

## Viited
Eesti infoturbestandard

**Eesti infoturbestandard** (E-ITS) on Eesti avaliku sektori asutuste andmeturbe korraldamise süsteem. See seab nõuded andmeturbe juhtimisele ja kontrollimisele, infosüsteemidele ja nende komponentidele ning süsteemide arendusele ja haldusele. E-ITS on riskipõhine süsteem, mis on kooskõlas rahvusvahelise infoturbehalduse standardiga ISO/IEC 27001.

E-ITS eelkäija on ISKE, Eesti avaliku sektori andmeturbe standard aastatel 2003–2023. ISKE on etalonturbe süsteem, mis klassifitseeris infosüsteemid või andmekogud nende salajasuse, käideldavuse ja tervikluse nõuete järgi klassidesse ning defineeris siis turvaklassidele vastavad turvanõuded iga tehnoloogia või IKT valdkonna jaoks. E-ITS jõustus 2023. aasta jaanuaris. 

E-ITS alusmaterjaliks on kasutatud Saksamaa Liitvabariigi keskse andmeturbestandardi IT-Grundschutz 2019. aasta versiooni. 

Eesti infoturbestandardit haldab ja selle rakendamist kontrollib Riigi Infosüsteemi Ameti küberturvalisuse teenistus.

Standardi kirjeldus, dokumendid, õppematerjalid ja muu informatsioon on koondatud Eesti Infoturbe Standardi Portaali.

E-ITS rakendamise kohustus tuleneb Küberturvalisuse seaduse (lühend - KüTS) kolmandast paragrahvist. 

## E-ITS auditeerimine
E-ITS hakkas kehtima 2023. aasta jaanuaris. E-ITS põhiaudit (väline audit) viiakse läbi iga kolme aasta tagant. Esimene E-ITS rakendamise audit peab E-ITS kohuslastel olema läbi viidud 2025. aasta lõpuks.

### Erandid

Määruses „Võrgu- ja infosüsteemide küberturvalisuse nõuded“ on esitatud erandid, kes E-ITS kohuslastest E-ITS auditit tegema ei pea, näiteks teenuse osutajad, kellel on majandusaasta jooksul keskmiselt alla 10 töötaja ja kelle aasta bilansimaht või aastakäive ei ületa 2 miljonit eurot. Samuti võib E-ITS kohuslane valida vajalikus käsitlusalas E-ITS asemel ISO27001 auditeerimise ja sertifitseerimise*.*

## Rakendamine

Eestis on mitmeid E-ITS ja ISO 27001 teenustega tegelevaid ettevõtteid, üks nimekiri on näiteks Eesti Infosüsteemide Audiitorite Ühingu kodulehel. Ametlikku riigi arendatud tööriista E-ITS rakendamiseks pole loodud, ent erasektoris on mõned rakendused olemas, näiteks Kordon ja Cybsis.

## Viited



## Välislingid
* Eesti Infoturbe Standardi Portaal
* E-ITS rakendamise praktilised nõuanded
Metsaistutusmasin

**Metsaistutusmasin** on kaugjuhitav ning automatiseeritud seadeldis, mis on mõeldud metsa istutamiseks. Tugevat metsaistutusmasinat saab kasutada põldudel või juba kasutusel olnud maa-aladel, kus mets on maha võetud. 

Masina istutamise piirangud on liiga järsk, kivine või märg maa.

### Tööpõhimõte
Istutusmasinat tõmmatakse tavaliselt buldooseriga või suure traktoriga. Buldooserid on esiküljel varustatud V-kujulise teraga, et ebatasase pinna puhul liigutada prahti ja vabastada tee. Kui istutusmasin tõmmatakse üle ala, lõikab seemendi ratas läbi pinnase umbes 30 cm sügavuselt. Istutusjalg on otse seemneratta taga ja see loob istikule suurema vao. Kui maasse on peenravaod tehtud, võib kasutada tavalist põllutraktorit istutusmasinaga. 

### Probleemid
Kui maa on liiga märg, siis ei ole võimalik istutusmasinat kasutada, vaid peab tööd tegema käsitsi. Puudub ka võimalus istutada avatud juurestikuga taimi. Lisaks sellele mahutab masina kassett taimi praeguse olukorraga ainult pooleks tunniks. Vaatamata nendele miinustele on tavaliselt looduses käsitsi istutamine kulukam kui istutusmasina kasutamine. 

### Plussid
Masinaga istutamisel on istikute ellujäämisprotsent suurem kui käsitsi, seemikute käitlemine väheneb ning nad ei jää tuule ega päikese kätte. Masinaga istutamine murrab maapinda. Seemendist kasvatamine toimib nagu alusmuld, mis soodustab juurdekasvu. Seemikud istutatakse 5–7 cm sügavamale, kui näiteks puukoolis käsitsi istutamisel, mis suurendab ellujäämist. Istutusmasin on suuteline katma kuni 80 000 m2 ööpäevas. 

### Edusammud
P11 on üks uuemaid leiutisi automaatsete istutusmasinate turul. Sellega saab taimi istutada, väetada ja taimekaitsevahenditega töödelda. Kõik see on lihtsasti juhitav kabiinist, paari liigutusega. Samuti loob masin võimaluse taime naturaalseks paljunemiseks, parandades vajadusel selle kasvukoha tingimusi.

USA-st alguse võtnud firma nimega DroneSeed pakub puude istutamiseks uue teenuse, kasutades selle probleemi lahenduseks droone. FAA sertifitseeritud raskeveo droonide parv saab ühe lennu jooksul istutada kuni 0,3 ha istikuid sõltumatu maastiku tingimustest.

### Viited
-------